VJERONAUK ZADATCI IV (TRAVANJ)

Poštovani roditelji i dragi moji vjeroučenici 4.a,b,c,d razreda,

Nadam se da ste unatoč svemu... Uskrs proveli u radosti i zajedništvu sa svojim obiteljima.

Evo vrijeme je da i ovaj tjedan nastavimo u uskrsnom raspoloženju, pa evo malo zadataka za vas vjeroučenici i iz **Vjeronauka**( za 2 školska sata).

**Zadatci:**

**I.TEMA: Šalom – Mir vama! ( u vašem udžbeniku str. 80)**

**II.TEMA: Pobjeda uskrsnulog Krista (str.81)**

**1.Pažljivo pročitajte tekstove na obje stranice, razmislite posebno o biblijskim tekstovima (napisano crvenim slovima), što je zapisao evanđelist Ivan o susretu uskrslog Krista sa svojim apostolima, jer Ivan je bio jedan od Isusovih apostola, prema tome živi svjedok koji je taj susret doživio, zapisao ga i prenio svoje svjedočanstvo svim budućim generacijama ljudi koji su postajali kršćanima – sve do naših dana, i nama danas, , a mi trebamo tu upaljenu baklju vjere u uskrslog Krista prenositi budućim generacijama.**

**Također sveti Pavao u 1. poslanici Korinćanima dozivlje nam svima u pamet Evanđelje Isusa Krista po kojem smo spašeni, poziva ne samo svoje suvremenike nego i sve ljude, sve naraštaje i buduće generacije na vjeru u raspetog i uskrslog Krista koji se i Pavlu ukazao na putu u grad Damask. Ako slijedimo Krista koji je „Put, Istina i Život“, svi imamo priliku zadobiti vječni život i ući u Njegovo Nebesko Kraljevstvo.**

**2.U vaše bilježnice prepišite naslov: Šalom – Mir vama!**

**Podnaslov: Pobjeda uskrslog Krista**

**Ispod prepišite „plan ploče“:**

* **Šalom – stara hebrejska riječ – znači Mir vama**
* **Mir - znači potpuna sreće**
* **Mir je Božji dar**
* **Po svojoj smrti na križu i po svome uskrsnuću Isus je pomirio svijet sa svojim Ocem.**
* **Isus je u prvom danu svoga uskrsnuća ustanovio sakrament Pomirenja tj. Ispovijedi.**
* **O tome svjedoče Isusove riječi; „Kao što mene posla Otac i ja šaljem vas. To rekavši dahne u njih i kaže im: Primite Duha Svetoga . Kojima otpustite grijehe, otpuštaju im se, kojima zadržite, zadržani su im.“ Ove su riječi temelj sakramenta Pomirenja ((Ispovijedi).**

1. **Za drugi školski sat u svrhu ponavljanja i utvrđivanja gradiva - prepišite u bilježnicu prvih pet pitanja (str.82. u udžbeniku) i odgovorite na njih.**

Eto toliko za ovaj put, nadam se da vam neće biti previše (računajte da su tu ipak dva školska sata!,( nastojala sam po preporuci, koliko je to moguće skratiti i svesti na minimun, ali osnovne stvari ipak ne smijemo propustiti naučiti.)

Nije obavezno, ali preporučam u slobodno vrijeme možete pogledati i ovu prezentaciju ispod:

[**https://vjeronaucni-portal.com/tajna-praznoga-groba-pps-prezentacija-za-vjeronauk/**](https://vjeronaucni-portal.com/tajna-praznoga-groba-pps-prezentacija-za-vjeronauk/)

Srdačan pozdrav, vaša vjeroučiteljica Ljubica Krištić U Zagrebu, 15.04.2020.